วันนี้ลองเปลี่ยนบรรยากาศมาทานอาหารป่าดูบ้างจ้า หลังจากกรำศึก (ทำงานเยี่ยงทาส) มาหลายเพ-ลา
ขับรถออกมาไม่ไกลจากกรุงเทพเท่าไหร่ แค่สามพราน นครปฐมนี่เอง ก็ได้ทานอาหารป่ารสจัดจ้านแบบต้นตำรับแล้ว

ร้านจินดาคาบาน่าไม่ใช่ว่าเป็นแค่ร้านอาหารนะคะ แต่ยังเป็นสถานที่พักผ่อนหย่อนใจหรือทำกิจกรรมร่วมกันในครอบครัวได้ด้วย
เพราะที่นี่มีทั้งเจ็ตสกี ลูกบอลน้ำ แพยาง ฯลฯ มีน้องแกะให้เราป้อนอาหาร หรือถ้าอยากพักผ่อน ก็มีเปล มีเตียงผ้าใบให้นอนชมบรรยากาศริมน้ำด้วยค่ะ
ส่วนเรื่องอาหารก็เด็ดๆทั้งนั้น ไม่ว่าจะเป็นเมนูเบสิคอย่างไข่ตุ๋นทรงเครื่อง ที่จัดมาเต็มทั้งไข่และเครื่อง รวมมาในหม้อ
หรือเมนูยอดฮิตของร้านอาหารป่าอย่าง แกงป่าไก่ หรือต้มยำปลาคังน้ำใส ที่นี่ก็รสชาติจัดจ้านจากเครื่องแกงที่โขลกเองตามสไตล์ไทยแท้ค่ะ

แต่เมนูที่ห้ามพลาดเลยคือ เมนูที่ทำจากกบค่ะ
เพราะร้านจินดาคาบาน่าใช้กบคัดไซส์พิเศษ ที่เรียกว่ากบภูเขา นำมาทำเป็นอาหารป่าหลากหลายรูปแบบ
ไม่ว่าจะเป็นแกงป่า ทอดกระเทียม หรือยำแบบไทยโบราณ ก็อร่อยและรสชาติดีทั้งนั้น กบก็ตัวใหญ่เบิ้ม รับรองว่าคนที่ชื่นชอบเมนูกบต้องไม่ผิดหวังแน่นอนค่ะ ^^

คออาหารป่า หรือผู้ที่ชื่นชอบกิจกรรมเอดเวนเจอร์ หรือครอบครัวสุขสันต์ที่หาที่พักผ่อนพร้อมทานข้าวที่ไม่ไกลจากกรุงเทพ อย่าลืมนึกถึงร้านจินดาคาบาน่านะคะ